**MINISTERSTVO VNÚTRA SLOVENSKEJ REPUBLIKY**

Centrum podpory Nitra

oddelenie majetkovoprávne

Piesková 32, 949 01 Nitra

CPNR-MP-2024/000528-002

Výzva na predloženie ponuky pre účely zistenia predpokladanej hodnoty zákazky

Dobrý deň,

Verejný obstarávateľ Ministerstvo vnútra Slovenskej republiky realizuje prieskum trhu na predmet zákazky „Preprava ľudských pozostatkov a ľudských ostatkov na súdnu pitvu pre Okresné riaditeľstvo Policajného zboru Nové Zámky“

Za účelom stanovenia predpokladanej hodnoty zákazky si Vás dovoľujeme požiadať o predloženie cenovej ponuky prostredníctvom systému JOSEPHINE, v termíne do 26.01.2024 do 12:00 hod.

Opis predmetu zákazky:

Názov zákazky: Preprava ľudských pozostatkov a ľudských ostatkov na súdnu pitvu pre Okresné riaditeľstvo Policajného zboru Nové Zámky

Spoločný slovník obstarávania (CPV): 98370000-7 Pohrebné a súvisiace služby

Rozdelenie predmetu zákazky na časti: Predmet zákazky nie je rozdelený na časti

Hlavné miesto poskytovania služieb:

Ministerstvo vnútra Slovenskej republiky – Krajské riaditeľstvo Policajného zboru Nitra, Piesková 32, 949 01 Nitra - Okresné riaditeľstvo Policajného zboru Nové Zámky, Bratov Baldigarovcov č. 7, 940 01 Nové Zámky.

Predmetom zákazky je preprava ľudských pozostatkov a ľudských ostatkov v kompetencii Krajského riaditeľstva Policajného zboru Nitra, Okresného riaditeľstva Policajného zboru Nové Zámky.

Jediným kritériom na vyhodnotenie ponúk je najnižšia cena ako súčet cien za celý predmet zákazky (súčet cien p. č. 1 a č. p. 2). V prípade rovnosti súčtu cien bude rozhodovať ponuka uchádzača s nižšou cenou za 1 km.

|  |  |  |  |  |
| --- | --- | --- | --- | --- |
| č. p. | Názov | Počet bodov | Cena za úkon bez DPH v €  | Cena za úkon s DPH v € |
| 1. | Cena za 1 km (z miesta výjazdu na miesto určenia) | 80 |  |  |
| 2. | Manipulácia so zosnulým | 10 |  |  |
|  | Použitie transportného vaku | 5 |  |  |
|  | Čakacia doba (cena za 1 hod.) | 5 |  |  |
|  | Spolu (č. p. 2.): | *20* |  |  |
|  | Súčet cien (č. p. 1. + č. p. 2.): | 100 |  |  |

Každá položka musí byť ocenená bez DPH a aj s DPH. Ak uchádzač nie je platcom DPH, na túto skutočnosť v ponuke upozorní. Cena musí byť počas trvania zákazky pevná a konečná.

Uchádzač predkladá ponuku do predmetnej zákazky v elektronickej forme v systéme JOSEPHINE umiestnenom na webovej adrese<https://josephine.proebiz.com/>.

Verejný obstarávateľ bude pri komunikácii s uchádzačmi resp. záujemcami postupovať v zmysle § 20 zákona prostredníctvom komunikačného rozhrania systému JOSEPHINE. Tento spôsob komunikácie sa týka akejkoľvek komunikácie a podaní medzi verejným obstarávateľom a záujemcami, resp. uchádzačmi. Uchádzač má možnosť registrovať sa do systému JOSEPHINE pomocou hesla alebo aj pomocou občianskeho preukazu s elektronickým čipom a bezpečnostným osobnostným kódom (eID). Technické požiadavky na systém a informácie o registrácii a o používaní systému JOSEPHINE sú uvedené na webovom sídle systému https://josephine.proebiz.com v položke „Knižnica manuálov a odkazov“.

Verejný obstarávateľ upozorňuje, že predkladanie ponúk je umožnené iba autentifikovaným uchádzačom. Spôsob zrealizovania autentifikácie je uvedený v dokumente „Manuál registrácie záujemcu/uchádzača“ na webovom sídle systému https://josephine.proebiz.com v položke „Knižnica manuálov a odkazov“.

Výsledkom verejného obstarávania bude zmluva a objednávky na dodanie požadovaného množstva a predmetu zákazky. Verejný obstarávateľ si vyhradzuje právo na základe výsledkov tohto postupu zadávania zákazky nevystaviť objednávku, resp. neuzavrieť zmluvu.

Poskytovateľ musí zabezpečovať prepravu ľudských pozostatkov a ľudských ostatkov nepretržite počas 24 hodín, v prípade potreby bude privolaný príslušníkom PZ.

Poskytovateľ služby je povinný postupovať v súlade so zákonom č. 131/2010 Z. z. o pohrebníctve.

Cenová ponuka ostáva v platnosti počas celej doby trvania zákazky, alebo do vyčerpania limitu zákazky.

Úhrada za predmet zákazky bude realizovaná formou bezhotovostného platobného styku prostredníctvom finančného úradu verejného obstarávateľa po dodaní predmetu obstarávania na základe objednávky. Preddavok ani zálohová platba sa neposkytuje.

Verejný obstarávateľ požaduje predložiť doklad o oprávnení poskytovať službu (živnostenské oprávnenie alebo výpis zo živnostenského registra alebo iné než živnostenské oprávnenie, vydané podľa osobitných predpisov alebo výpis z obchodného registra) alebo potvrdenie príslušného orgánu, v ktorom musí byť zapísaný predmet podnikania oprávňujúci uchádzača na dodanie požadovaného predmetu zákazky. Verejný obstarávateľ nepožaduje predloženie originálu alebo úradne overenej kópie vyššie uvedených dokladov.

Súčasťou ponuky uchádzača musí byť v zmysle § 14 zákona č. 18/2018 Z. z. o ochrane osobných údajov a o zmene a doplnení niektorých zákonov jeho súhlas so spracovaním osobných údajov a čestné prehlásenie, že mu nebol udelený zákaz účasti vo verejnom obstarávaní (tlačivá sú v prílohe tejto výzvy, žiadame ich vyplniť, podpísať a dať pečiatku).

Verejný obstarávateľ môže zaslať záväznú objednávku alebo uzatvoriť zmluvu so záujemcom, ktorého cenová ponuka t. j. celková cena za predmet zákazky v EUR s DPH bude najnižšia z ponúk predložených v lehote na predkladanie ponúk a za predpokladu, že spĺňa/splní všetky požiadavky verejného obstarávateľa uvedené v tejto výzve.

Ponuku predkladajte len prostredníctvom systému JOSEPHINE.

Mgr. Viera Melišeková

Ministerstvo vnútra Slovenskej republiky

Centrum podpory Nitra

Piesková 32, 949 01 Nitra

tel.: 0961325506, e-mail: viera.melisekova@minv.sk